Tot U Koninkryk: Openbaring#99: Openbaring 20: Die eerste 75 dae ná die dag van wederkoms van Jesus Christus
Openbaring#99: Openbaring 20: Die eerste 75 dae ná die dag van wederkoms van Jesus Christus
Die millennium of duisendjarige vrederyk sal nie onmiddelik volg op die dag ná die wederkoms van Jesus Christus, die laaste dag van die Groot Verdrukking, nie.
Op 20: Die eerste 75 dae ná die dag van wederkoms van Jesus Christus: Hierdie skrywe
Die eerste 75 dae (Dan 12:11-12)
Dan 12:11 En van die tyd af dat die voortdurende offer afgeskaf en die ontsettende gruwel opgerig word, sal duisend twee honderd en negentig dae verloop. Dan 12:12 Welgeluksalig is hy wat bly verwag en duisend drie honderd vyf en dertig dae bereik.
1260-1335 = 75
Die addisionele tyd van 75 dae (1260-1335) sal dus opgeneem word deur verskeie belangrike gebeurtenisse voor die vestiging die duisendjarige vrederyk.
Die nasionale rouklag van die volk Israel, die herstel van die troon van Dawid in Jerusalem en die oordeel oor die nasies sal in dié tydperk volbring word.
Dit sal dan ook die tyd wees wanneer die skaapnasies van Matthéüs 25:34 sal aanhoor: Kom, julle geseëndes van my Vader, beërf die koninkryk wat vir julle berei is van die grondlegging van die wêreld af.
Die vestiging van die duisendjarige vrederyk is die vervulling van die belofte gemaak aan Jesus Christus deur die Vader . . . en die Here God sal aan Hom die troon van sy vader Dawid gee (Luk. 1:31-32). Die apostel Jakobus bevestig dan ook die woorde van die profete: Daarna sal Ek terugkom en die vervalle hut van Dawid weer oprig en wat daarvan verwoes is, sal Ek weer oprig en dit herstel (Hand. 15:15-16; Amos 9:9-11).
Ook vir Dawid self sal dit ŉ heerlike en heuglike dag wees, want in dié tyd sal hy saam met Christus regeer (Ps. 89:21-30; Jer. 30:9; Es. 34:23-29; 37:24-28; Hos. 3:5).
Vir die Jode sal dit ŉ vervulling wees van Daniël 7:18-27, waar hulle die koninkryk in besit sal neem deurdat die koningskap en die heerskappy aan hulle gegee sal word.
Vir die apostels sal dit die vervulling wees van Jesus Christus se belofte aan hulle in Matthéus 19:27-28; Lukas 22:29-30.
Vir die gemeente (Kerk) van Jesus Christus is dit die vervulling van die belofte gemaak in 2 Timotheüs 2:12; Openbaring 2:26-27 en Openbaring 5:10.
Vir die 144 000 uit die Verdrukking is dit die vervulling van die gebeure opgeteken in Openbaring 7:4-8; 12:5; 14:1-5.
Vir die martelare uit die Groot Verdrukking is dit die vervulling van die belofte aan hulle gegee (Op. 20:4).
Vir die Ou-Testamentiese gelowiges sal dit die vervulling wees van die profesie in Daniël 12:1-2. Die konteks van Daniël 12:2 spreek van gebeure ná die Verdrukking,
Dit is wanneer die Ou-Testamentiese heiliges hul opstanding sal beleef. Die martelare uit die Groot Verdrukking sal dan ook hul opstanding in dié tyd beleef (Op 20:4).
Volgende: Openbaring 20: Al die profesië van die profete van ouds word vervul: Lees hier
Posted by Wieger at 11:07